מייקל לורנזו אוריה

מייקל לורנזו אוריה (באנגלית: Michael Lorenzo Urie; נולד ב-8 באוגוסט 1980) הוא שחקן ובמאי קולנוע אמריקאי. ידוע בעיקר בשל תפקידו בתור מארק סנט ג'יימס בסדרת הטלוויזיה "בטי המכוערת".

ביוגרפיה 
מייקל אוריה נולד ביוסטון, טקסס וגדל בפלאנו, טקסס. הוא בוגר תיכון "פלאנו סיניור" בטקסס. לאחר מכן למד ב"קולג' קולין" במחוז קולין, ובבית הספר ג'וליארד  שבניו יורק, במגמת דרמה, שם סיים את לימודיו ב-2003.

כשעוד היה תלמיד בג'וליארד הופיע במחזה "אהבה ושמחה" (2001) בתור נער בן 16 המנסה להיפטר מבן הזוג של אמו. הוא הופיע גם בהפקות תלמידים בהצגות "סילביה" (1998) ו"נעולים" (1999), וב-2002 קיבל פרס למצוינות ע"ש ג'ון האוסמן בתיאטרון קלאסי מבית הספר ג'וליארד.

קריירה 
בשנת 2002 עשה את הופעת הבכורה שלו בטלוויזיה בסדרת האנתולוגיה "לא לבושה", כאשר גילם את ג'סטין למספר פרקים בעונתה השישית והאחרונה של הסדרה. שנה לאחר מכן, ב-2003 שיחק בתפקיד קטן בסרטו הראשון "בנות בסטייל" בכיכובן של בריטני מרפי ודקוטה פנינג. 

משנת 2006 עד 2010 כיכב אוריה בתפקידו של מרקוס "מארק" סנט ג'יימס בסדרת הדגל של חברת ABC, "בטי" בכיכובה של אמריקה פררה, שהיא עיבוד מחודש של הטלנובלה הקולומביאנית המצליחה "בטי המכוערת".

ב-2012 הצטרף לצוות השחקנים של קומדיית המצבים של רשת CBS, "שותפים" לצד ברנדון ראות' וסופיה בוש. לאחר שעלתה לאוויר ב-24 בספטמבר 2012, הסדרה שודרה לעונה אחת עד חודש נובמבר, בו הוכרז שהסדרה בוטלה לאחר שישה פרקים. שבעת הפרקים הנותרים בסדרה נותרו לא משודרים בארצות הברית, אם כי הם שודרו מאוחר יותר על ידי חברות תוכן בינלאומיות שונות.

בשנת 2013 ביים מייקל את סרט הקומדיה "הוא הרבה יותר מפורסם ממך", שגם שיחק בו בתפקיד ראשי לצד ג'סי אייזנברג, בן סטילר ומיימי גאמר.

בשנת 2015 התארח בעונה החמישית של הסדרה "עובדים מצטיינים" בכיכובו של אדם דווין. באותה שנה השתתף כשופט אורח בתוכנית המציאות "המירוץ לדראג של רו פול", בעונה ה-7.

פילמוגרפיה

קולנוע

טלוויזיה

תיאטרון 
 2009 – בהצגה "The Temperamentals", בתפקיד רודי גרנייץ'.
 2011 – בהצגה מלאכים באמריקה, בתפקיד פריור וולטר.

קישורים חיצוניים

שחקני קולנוע וטלוויזיה אמריקאים
שחקני תיאטרון אמריקאים
במאי קולנוע אמריקאים
מפיקי קולנוע אמריקאים
אישים זוכי פרס דרמה דסק
בוגרי בית הספר ג'וליארד
שחקנים להט"בים אמריקאים
אמריקאים שנולדו ב-1980